Държавен вестник, бр. 27, 2016 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  27
(3) Оценките от теста се обявяват на след-
ващия работен ден след провеждането му и 
са окончателни, като важат само за учебната 
2016/2017 година.
(4) Успешно положен е тестът, оценен с най-
малко среден (3,00) по шестобалната система.
(5) На втория работен ден след обявяване 
на резултатите кандидатите могат да подадат 
заявление до председателя на главната комисия 
по приема за допусната техническа грешка 
при проверка на теста.
Чл. 39. (1) Кандидатите за студенти в за-
дочна форма на обучение за ОКС „магистър“ 
се класират по бал, получен като сума от:
1. среден успех от семестриалните изпити от 
дипломата за ОКС „бакалавър“ или „магистър“;
2. среден успех от държавните изпити и/
или дипломни работи;
3. удвоената оценка от теста.
(2) Класирането на кандидатите се извърш-
ва по низходящ ред на състезателния бал по 
специалности и се прилагат правилата по 
чл. 28, ал. 6.
Чл. 40. (1) Резултатите от първото кла-
сиране се публикуват в 5-дневен срок след 
обявяването на оценките от последния тест.
(2) Записването след първо класиране се 
извършва на втория и третия работен ден 
след неговото публикуване.
Чл. 41. (1) Резултатите от второто класиране 
се публикуват в 5-дневен срок след първото.
(2) Записването след второ класиране се 
извършва на втория работен ден след неговото 
публикуване.
Чл. 42. (1) При записване кандидатите за 
ОКС „магистър“ в задочна форма на обуче-
ние предоставят документ за внесена такса 
за обучение за първия семестър на учебната 
2016/2017 година.
(2) Приетите за студенти срещу заплащане 
по реда на чл. 21, ал. 3 ЗВО за ОКС „магис-
тър“ сключват договор с АМВР.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Класиране“ е административна проце-
дура за подреждане на кандидатите за придо-
биване на висше образование в АМВР по бал.
2. „Записване“ е административна проце-
дура по заявяване и приемане на желания 
за придобиване статут на курсант, студент и 
докторант от класирани кандидати на позиции, 
които позволяват приемане в АМВР.
3. „Зачисляване“ е издаване на заповед от 
ректора, с която се определят кандидатите, 
придобили статут на курсанти, студенти и 
докторанти, и приключва приемът в АМВР 
по специалности.
4. „Специализиран подбор на кандидатите“ 
е последователно провеждане на:
а) специализирано медицинско освиде-
телстване;
б) проверка на физическата годност;
в) психологично изследване с тест за ин-
телигентност и личностен въпросник, 
като трите елемента на специализирания 
подбор по букви „а“, „б“ и „в“ са с елиминато-
рен характер в посочената последователност. 
§ 2. (1) На следващия работен ден след обя-
вяване на съответното класиране кандидатите 
могат да подадат заявление за допусната тех-
ническа грешка при изчисляването на бала до 
председателя на главната комисия по приема.
(2) Кандидати, класирани на позиция, 
позволяваща приемане в АМВР, които не се 
явят на обявените дати за записване или не 
подадат необходимите документи, губят право 
на участие в следващи класирания.
(3) Записаните кандидати за курсанти и 
за студенти в задочна форма на обучение, 
субсидирано от държавата, нямат право на 
участие в следващи класирания.
§ 3. При записване кандидатите представят:
1. оригинал на диплома за завършено средно 
(висше) образование;
2. документ за самоличност;
3. снимки – 5 броя;
4. декларация по приложения № 4 или 10, 
когато се кандидатства за курсант и за сту-
дент в обучение, субсидирано от държавата.
§ 4. При незаети места след приключване 
на записването след второ класиране могат 
да се обявят допълнителни класирания или 
прием, в които могат да участват кандидати, 
подали документи за съответната специалност, 
допуснати до класиране, но некласирани на 
места, позволяващи записване, като за неза-
етите места се подаде заявление за участие 
в класирането. Записванията са на втория 
работен ден след публикуване на резултатите 
от съответното класиране.
§ 5. Извън определения брой се приемат 
класирани с еднакъв бал на последното място 
за прием.
§ 6. Деца на служители на МВР, загинали 
при или по повод изпълнение на служебни за-
дължения, се приемат в рамките на утвърдения 
брой обучавани по чл. 3, ал. 2, т. 1, буква „а“ 
извън общото класиране и с освобождаване 
от такса за кандидатстване.
§ 7. Кандидатите за ОКС „бакалавър“ от 
квотите на главните дирекции „Охрана“ и 
„Изпълнение на наказанията“ към министъра 
на правосъдието и кандидатите, служители на 
други ведомства, с които МВР има сключен 
договор, не подлежат на специализиран подбор.
§ 8. (1) При незапълване на квотите, оп-
ределени за ведомствата, с които МВР има 
сключен договор за обучение, местата се 
прехвърлят в общата квота на МВР.
(2) При липса на кандидати по специалност-
та „Гранична полиция“ местата се прехвърлят 
в специалност от същото професионално 
направление.